Pernille Skall, der er salgs - og personaleansvarlig hos Aalborg farve og lak, havde stor planer om at udvide virksomheden.  Derfor havde hun og resten af firmaet udset sig en grund, som de var godt i gang med at købe af Aalborg Kommune. Men det satte en paragraf en stopper for. Det kom som et kæmpechok, at vi faktisk ikke måtte bygge. Pernille Skall opdagede tilfældigt, at grunden er fredet af naturstyrbeskyttelseslovens paragraf 3, fordi der er en mose. Der må derfor ikke bygges på grunden. Farve og lak grossisten måtte flytte ind i andre lokaler. Tilbage står de nu med en regning på knap en halv million kroner for spildte forberedelser og regninger til arkitekter og ingeniører. - Det kom jo fuldstændig bag på os. Altså fordi vi var jo så langt, at i princippet kunne vi have været i gang med at bygge. Det kom som et kæmpechok, at vi faktisk ikke måtte bygge, siger Pernille Skall. Det er kommunerne, der har ansvaret for at registrere beskyttede arealer, men Aalborg kommune gjorde på intet tidspunkt køberen opmærksom på, at de ikke kunne bruge grunden til det, de havde tænkt sig. - Vi føler jo lidt, vi har købt katten i sækken. Jeg bliver faktisk dybt chokeret og prøver at tale med dem om, at sådan kan vi jo ikke gøre med vores kunder. Vi kan jo ikke bare sige, at så sender vi de her varer og så kommer der nogle andre varer, forklarer Pernille Skall. Det er jo en kæmpefejl, de har lavet Aalborg farve og lak har nu en advokat på sagen. Han siger til Tv2 Nord, at sælger har forpligtelse til at afgive de relevante oplysninger i forbindelse med salg. Tv2 Nord ville gerne have spurgt Aalborg Kommune, hvorfor de ikke oplyser, at der ikke må bygges på grunden. Men rådmand for by –og landskabsforvaltningen Hans Henrik Henriksen havde ikke tid til et interview. I mens står Aalborg Farve og Lak stadig med en stor regning, som ingen vil tage ansvaret for. - Der tænker vi jo et eller andet sted, jamen dem dækker de jo nok de her omkostninger. Fordi det er jo en kæmpefejl, de har lavet. Ikke bare lille overseelse. Og det er os selv der gør dem opmærksom på det. Så vi ser det ikke som problem, men det bliver det ligepludselig, for vi har stadig ikke hørt noget fra kommunen.

Opsummering:
En virksomhed i Aalborg troede den var ved at købe en byggegund af Aalborg Kommune. Det viste sig bare, at kommunen ikke havde helt styr på sagerne, og nu står virksomheden med en kæmpe regning